**Les pronoms relatifs : Αναφορικές αντωνυμίες**

**QUI – αντικαθιστά το ΥΠΟΚΕΙΜΕΝΟ μιας πρότασης (ο οποίος, η οποία, το οποίο – οι οποίοι, οι οποίες, τα οποία)**

π.χ. Συνάντησα τον Γιάννη. Ο Γιάννης εργάζεται σε μια καφετέρια.

**Συνάντησα τον Γιάννη** ο οποίος εργάζεται σε μια καφετέρια.

1) J’ai rencontré Jean. Jean / Il travaille dans un café. (ΥΠΟΚ. : πρόσωπο, αρσ. γένους, ενικού αριθμού)

*J’ai rencontré Jean qui travaille dans un café.*

2) Elle porte une jupe. La jupe est rouge. (ΥΠΟΚ.: πράγμα, θηλ. γένους, ενικού αριθμού)

*Elle porte une jupe qui est rouge.*

3) Dis-moi le nom de trois pays. Ces trois pays commencent par une voyelle. (ΥΠΟΚ.: πράγμα, αρσ. γένους, πληθ. αριθμού)

Dis-moi le nom de trois pays qui commencent par une voyelle.

4) Η Αλίκη έχει μια αδερφή, την Μαρία. Η Αλίκη είναι δημοσιογράφος.

Η Αλίκη, η οποία είναι δημοσιογράφος, έχει μια αδερφή, την Μαρία.

ΟΧΙ : Η Αλίκη έχει μια αδερφή, την Μαρία, ~~η οποία είναι δημοσιογράφος~~.

Alice a une sœur, Marie. Alice est journaliste.

Alice, qui\*\*\* est journaliste (δευτερεύουσα αναφορική πρόταση), a une sœur, Marie. (κύρια πρόταση)

\*\*\* Το qui αντικαθιστά την λέξη Alice / αναφέρεται στην λέξη Alice (όρος αναφοράς) και γι’ αυτό έπρεπε το qui και όλη η αναφορική πρόταση να βρεθούν δίπλα στη λέξη Alice.

ΣΗΜΕΙΩΣΕΙΣ:

1) Οι αναφορικές αντωνυμίες αντικαθιστούν τον κοινό όρο μεταξύ δύο προτάσεων, προκειμένου να αποφύγω την επανάληψη. Κοιτάω πάντα στην 2η πρόταση, για να δω τι συντακτική θέση έχει ο κοινός όρος.

2) Οι αναφορικές αντωνυμίες μπαίνουν στην αρχή της πρότασης στην οποία βρίσκονται και εισάγουν δευτερεύουσα αναφορική πρόταση.

3) **Η αναφορική αντωνυμία** και ολόκληρη η δευτερεύουσα αναφορική πρόταση που την ακολουθεί μπαίνουν **δίπλα στον όρο αναφοράς** τους, δηλ. δίπλα στην λέξη της κύριας πρότασης στην οποία αναφέρονται και την οποία αντικαθιστά η αντωνυμία. Κάποιες φορές, για να συμβεί αυτό, πρέπει η κύρια πρόταση να «σπάσει» και να παρεμβάλω την δευτερεύουσα αναφορική. (βλ. παράδειγμα 4 παραπάνω ή και παραδείγματα 3 και 4 στη συνέχεια)

4) Η αντωνυμία QUI αντικαθιστά τον κοινό όρο όταν αυτός, στη 2η πρόταση, είναι ΥΠΟΚΕΙΜΕΝΟ της πρότασης. Το ΥΠΟΚΕΙΜΕΝΟ μπορεί να είναι πρόσωπο ή πράγμα, αρσενικού ή θηλυκού γένους, ενικού ή πληθυντικού αριθμού.

5) Η αντωνυμία QUE (βλ. παρακάτω) αντικαθιστά τον κοινό όρο όταν αυτός, στη 2η πρόταση, είναι ΑΝΤΙΚΕΙΜΕΝΟ της πρότασης. Το ΑΝΤΙΚΕΙΜΕΝΟ μπορεί να είναι πρόσωπο ή πράγμα, αρσενικού ή θηλυκού γένους, ενικού ή πληθυντικού αριθμού.

**QUE / QU’ + φωνήεν : Αντικαθιστά το αντικείμενο μιας πρότασης (τον οποίο, την οποία, το οποίο – τους οποίους, τις οποίες, τα οποία)**

π.χ. Είδα την Μαρία. Θαυμάζω πολύ την Μαρία.

Είδα την Μαρία **την οποία θαυμάζω πολύ**.

1) J’ai rencontré Marie. J’admire beaucoup Marie. (ΑΝΤΙΚ.: πρόσωπο, θηλ. γένους, ενικού αριθμού)

J’ai rencontré Marie que j’admire beaucoup.

2) J’aime beaucoup ce livre. Il m’a donné ce livre hier. (ΑΝΤΙΚ.: πράγμα, αρσ. γένους, ενικού αριθμού)

J’aime beaucoup ce livre qu’il m’a donné hier.

3) La robe coûte cher. Elle porte cette robe. (ΑΝΤΙΚ.: πράγμα, θηλ. γένους, ενικού αριθμού)

La robe qu’elle porte (δευτερεύουσα αναφορική πρόταση), coûte cher. (κύρια πρόταση)

4) Les enfants jouent dans le jardin. Je regarde ces enfants. (ΑΝΤΙΚ.: πρόσωπο, αρσ. γένους, πληθυντικού αριθμού)

Les enfants que je regarde (δευτερεύουσα αναφορική πρόταση), jouent dans le jardin. (κύρια πρόταση)

**DONT**

Στη 2η πρόταση ο κοινός όρος έχει μπροστά του την πρόθεση **de.**

J’ai un ami. Le père de mon ami est journaliste.

J’ai un ami **dont** le père est journaliste.

J’ai un ami. Son père ( : le père de mon ami) est journaliste.

J’ai un ami **dont** le père est journaliste.

J’ai une voiture. Je suis très content de ma voiture.

J’ai une voiture **dont** je suis très content.

J’ai une voiture. J’en suis très content. (je suis très content de cette voiture )

J’ai une voiture **dont** je suis très content.